Rohde dien aansoek in om te appelleer | Netwerk24
Rohde dien aansoek in om te appelleer
Deur Jana Breytenbach 12 Maart 2019 14:31
Jason Rohde se regspan het Dinsdag hul aansoek om verlof tot appèl by die hooggeregshof in Kaapstad ingedien.
Die aansoek is om verlof te kry van regter Gayaat Salie-Hlophe om teen haar uitspraak en vonnis te mag appelleer.
Salie-Hlophe het bevind Rohde het sy vrou, Susan, vermoor en die toneel van hul Spier-hotelkamer gemanipuleer om dit te laat lyk asof Susan haar eie lewe geneem het.
Salie-Hlophe het hom effektief 20 jaar tronkstraf opgelê.
Rohde ontken dat hy sy vrou in Julie 2016 vermoor het en voer aan sy het haarself met die koord van 'n haartang agter die badkamerdeur opgehang.
Salie-Hlophe het egter nie hierdie weergawe aanvaar nie.
Tony Mostert, Rohde se prokureur, het bevestig hulle het hul aansoek by die hof ingedien, maar wou nie die inhoud daarvan bekend maak alvorens dit deur die Salie-Hlophe aangehoor is nie.